Návšteva strašidelného zámku

V piatok som ako zvyčajne po vyučovaní šla domov. No namiesto môjho domu tam stál zámok.

Zámok bol celý sivý, mal červenú strechu a veľa okien. Dvere boli drevené. Všimla som si, že síce môj dom zmizol, ale celý dvor ostal.

Stretla som tam svojho psa. Povedala som si, že sa pozriem dovnútra hradu. Pri vchode bola zvláštna pani. Bola zahalená v bielej látke a mala kosu. Vtedy som si spomenula, že v starých rozprávkach sú takéto bytosti. Nebadane som okolo nej prešla.

Zvnútra bol zámok biely a mal na stenách obrazy. Nachádzali sa tam aj starobylé svietniky. Prišla som k truhlici. Chcela som s a pozrieť, čo je vo vnútri, ale vtom sa sama otvorila. Z truhlice vystúpila moja kamarátka Saška a za ňou tá zvláštna pani. Zostala sme so Saškou samy, lebo pani zmizla. Rozhodli sme sa utiecť zo zámku.

Dva mesiace som bývala u kamarátky, pretože môj dom zmizol. No raz, keď som bola na ulici, zámok zmizol pred mojimi očami. Naspäť sa zjavil môj dom. Vošla som dovnútra a bolo tam všetko po starom. Stretla som sa s mojou rodinou, ktorá sa tvárila, že sa nič nestalo.

A tak som zostala doma a dúfala som, že sa ten zámok už nikdy neobjaví.

L. M. /5.A